
Inungnut Tuhaqtitaujukhaq
Namminiqsurniq Ilihaqtumut Maningnik Ikajuutikhaq pigiaqaliqtun uuktuutikharnik
Aullaqtirvia Ublua:		Qitiqqautijuq 21, 2026
Nutqarvikhaa Ublua:	Immaktirvia 30, 2026
Nunavut-tamaat	45 secs
Nunavut Kavamangat Nanminiqhuurnikkut Havagviat Namminiqsurniq Ilihaqtut Manikhanut Ikajuutikhaq ikajuqpagait Nunavummiut ukuallu Nunavunmi Inuit iliharumajut havaakhanik munaqhijut Nunavutim nunainnik, imarmik, atuqtakhainniklu.
Tamna ikajuutikhaq angmaumajuq Nunavunmi Inuit allanunlu Nunavunmiunun nunaqaqtunik atauhirmik ukiumik. Ihumagijaulluaqtut tunijauhungujut Inuinnait uuktuqtunut. 
Tamna ikajuutikhaq ilihairutingnik ikajuutikhaq aulaniaqtuq angiklijumirutikharnik havagvingmi upalungairutikharnik talvuuna angmaumangituq - kihimi kiklivikhaqangituq - ilihaqtun ukuninga nanminiqhuurniq-aulajut ilihairutikhangit:
· Avatiliqinikkut Nalunaqtunik, Avatiliqinikkut Atuqhimaaqtangit, Nunaqjuaptingni Nallunaqtunik Ilituqhainahuarniq, Nunaujaliqidjutikharnik Naunairutit Hanaqidjutikhangit, Avatiliqinikkut Ihivriudjutikharnik, Maniliurutikharnik (Pidjutikharnik), Avatiliqinikkut Atugakhangit, Nunaliqijunik Kavamaliqinikkutlu Nallunaqtunik.
Uukturiami, tujuqlugit hapkua Nanminiqhuurnikkut Titiraqtimun uvani Namminiqsurniq@gov.nu.ca:
· Iniqtiqhimajuq uuktuutikhaq titiraq. 
· Tutqikhaqhimajut atiliuqhimajut hapkunanga Havagvianin Atiliuqtimin naunaitkutiqaqtut iliharjuummivingni iliharniq iliharvikjuani, ilaujut pinahuarutit uvalu ukiumi ilihaidjutit.
· Itquumajumik atiliurniq uvani Nunavunmi Nunataarutaanut Angirutaa uvaluuniin itquumajumik Nunavunmi nunaqarnirmun. 
· 250-mit 500-mut tujuutaujumik tunihijutimik uqatiaqtuq huuq uuktuqtuup tikuaqhijut havaamiknik ilihaqtamiknik, ikajuutaujunik nahurijut GN-kut nanminiqhuurniq havaat, iluanilu Nunavumi nunagijaujumi iniqata havaaq, nahurijulu iniqtiriagani havaap.
Umikvikhaa Imaruqtirvia 30. Uuktuqtut tuhaqtitauniaqtut pukuktiujukhat katimajiit ihumaliurutainnik tikitinnagu Taaqhivaliavia 31. Uuktuqtut tuhaqtitauniaqtut qanuriniit ihivriurutitinik qaritaujakkut. 
Naunaiqhittiarumaguvit, takulugu Namminiqsurniq Ilihaqtumut Maningnik Ikajuutikhaq qaritaujakkut pulaarvinga. 
###
Tuhaqtipkainikkut Uqarvigijakhaq:
Casey Lessard
Aulapkaiji, Tuhaqtipkaijiini
Kavamaliqijitkut
867-975-6004
clessard2@gov.nu.ca
ᑭᒃᑯᑐᐃᓐᓇᕐᓄᑦ ᑐᓴᕋᑦᓴᐃᑦ ᐊᑐᐃᓐᓇᐃᑦ ᐃᓄᒃᑎᑐᑦ, ᖃᓪᓗᓈᑎᑐᑦ ᐃᓄᐃᓐᓇᖅᑐᓐ ᐅᐃᕖᑎᑐᓪᓗ ᐅᕙᓂ www.gov.nu.ca.
Public Service Announcements are available in Inuktitut, English, Inuinnaqtun and French on www.gov.nu.ca.
Kavamatkunnin Tuhaqtitaujukhat hailihimajun Inuktitut, Qablunaatun, Inuinnaqtun Uiuitullu uvani www.gov.nu.ca.
Les messages d’intérêt public sont disponibles en inuktitut, en anglais, en inuinnaqtun et en français au www.gov.nu.ca.

